CELEX: 62013CN0616
Language: et
Date: 2013-11-27 00:00:00
Title: Kohtuasi C-616/13 P: Productos Asfálticos (PROAS), SA 27. novembril 2013 esitatud apellatsioonkaebus Üldkohtu (kaheksas koda) 16. septembri 2013 . aasta otsuse peale kohtuasjas T-495/07: PROAS versus komisjon

25.1.2014   
            
            
               ET
            
            
               Euroopa Liidu Teataja
            
            
               C 24/15
            
         Productos Asfálticos (PROAS), SA 27. novembril 2013 esitatud apellatsioonkaebus Üldkohtu (kaheksas koda) 16. septembri 2013. aasta otsuse peale kohtuasjas T-495/07: PROAS versus komisjon
   (Kohtuasi C-616/13 P)
   2014/C 24/27
   Kohtumenetluse keel: hispaania
   
      Pooled
   
   
      Apellant: Productos Asfálticos (PROAS), SA (esindaja: advokaat C. Fernández Vicién)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               Tunnistada apellatsioonkaebus vastuvõetavaks ja põhjendatuks;
            
         
               —
            
            
               tühistada Üldkohtu 16. septembri 2013. aasta otsus;
            
         
               —
            
            
               rahuldada esimeses kohtuastmes esitatud nõue ja tühistada komisjoni 3. oktoobri 2007. aasta otsus juhtumis COMP/F/38.710 — Bituumen (Hispaania), või teise võimalusena vähendada apellandile määratud trahvi summat;
            
         
               —
            
            
               teise võimalusena suunata kohtuasi tagasi Üldkohtusse uue otsuse tegemiseks;
            
         
               —
            
            
               mõista igal juhul kõik käesoleva kohtumenetlusega ja Üldkohtu menetlusega seonduvad kohtukulud välja komisjonilt.
            
         
      Väited ja peamised argumendid
   
   
               1.
            
            
               Üldkohus on rikkunud tõhusa õiguskaitsevahendi põhimõtet, jättes oma täieliku pädevuse raames analüüsimata Productos Asfálticos, SA väited trahvisumma kindlaksmääramise kohta. See rikkumine seisneb järgnevas:
               
                           —
                        
                        
                           Üldkohus moonutas PROAS-e väiteid Üldkohtule esitatud tühistamishagis;
                        
                     
                           —
                        
                        
                           Üldkohus ei analüüsinud autonoomselt trahvi proportsionaalsust ja põhjendusi osas, mis puudutab rikkumise tagajärgi;
                        
                     
                           —
                        
                        
                           Üldkohus ei analüüsinud seda, kas komisjon järgis võrdse kohtlemise ja õiguskindluse põhimõtet seoses oma varasema praktikaga;
                        
                     
                           —
                        
                        
                           puudub tegelik analüüs PROAS-e konkreetse osakaalu kohta rikkumises ja vääralt on jäetud võtmata taotletud menetlust korraldavad meetmed.
                        
                     
         
               2.
            
            
               
                  
                     Üldkohus on rikkunud õiguskindluse ja võrdse kohtlemise põhimõtteid ning PRAOS-e kaitseõiguseid
                  , tõlgendades suuniseid määruse nr 17 (1) artikli 15 lõike 2 alusel määratud trahvide arvutamise meetodi kohta vääralt.
               
                           —
                        
                        
                           Üldkohus lubas komisjonil rikkuda iseenda suuniseid, võimaldades tal trahvi kindlaksmääramisel rikkumise vähest mõju mitte arvestada.
                        
                     
                           —
                        
                        
                           Üldkohus rikkus PROAS-e kaitseõiguseid, jättes lubamata tal lükata ümber ümberlükatavat eeldust, mille kohaselt on kartellikokkulepetel alati mõju.
                        
                     
         
               3.
            
            
               
                  
                     Üldkohus on rikkunud hea halduse põhimõtet ja ta ei ole kinni pidanud mõistlikust tähtajast.
                  
               
            
         
               4.
            
            
               
                  
                     Üldkohus on rikkunud kohtukulude jagamise suhtes kohaldatavaid põhimõtteid.
                  
               
            
         
      (1)  Määrus nr 17, esimene määrus asutamislepingu artiklite 85 ja 86 rakendamise kohta (EÜT 13, 1962, lk 204; ELT eriväljaanne 08/01, lk 3).